**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՒ ՎԵՐԱԿԱՌՈՒՑՄԱՆ ԵՎ ԶԱՐԳԱՑՄԱՆ ՄԻՋԱԶԳԱՅԻՆ ԲԱՆԿԻ ՄԻՋԵՎ ««ԿՐԹՈՒԹՅԱՆ ԲԱՐԵԼԱՎՄԱՆ ԾՐԱԳՐԻ» ԼՐԱՑՈՒՑԻՉ ՖԻՆԱՆՍԱՎՈՐՈՒՄ» ՎԱՐԿԱՅԻՆ ՀԱՄԱՁԱՅՆԱԳՐԻ ՍՏՈՐԱԳՐՄԱՆ ԱՌԱՋԱՐԿՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Արտաքին գործերի նախարարություն | 08.04.2022թ. |
| N 1111/14901-22 |
|  Հայաստանի Հանրապետության և Վերակառուցման և զարգացման միջազգային բանկի միջև ««Կրթության բարելավման ծրագիր» լրացուցիչ ֆինանսավորում» վարկային համաձայնագրով Բանկը համաձայնվում է Վարկառուին տրամադրել (քսանհինգ միլիոն դոլար գումարի (25,000,000 $)) վարկ, որը կարող է ժամանակ առ ժամանակ փոխարկվել արժույթի փոխարկման միջոցով՝ սույն Համաձայնագրի Առդիր 1-ում նկարագրված ծրագրի ֆինանսավորմանն աջակցելու նպատակով:  Առաջնորդվելով «Միջազգային պայմանագրերի մասին» օրենքի 5-րդ հոդվածի դրույթներով՝ ՀՀ արտաքին գործերի նախարարությունը նպատակահարմար է գտնում Հայաստանի Հանրապետության և Վերակառուցման և զարգացման միջազգային բանկի միջև ««Կրթության բարելավման ծրագիր» լրացուցիչ ֆինանսավորում» վարկային համաձայնագրի ստորագրումը։ Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին: | Ընդունվել է ի գիտություն  |
| 2. Արդարադատության նախարարություն | 13.04.2022թ. |
| N 01/14.2/15930-2022 |
|  Նախագիծը չի պարունակում ՀՀ օրենքին հակասող, օրենքի փոփոխություն կամ նոր օրենքի ընդունում նախատեսող նորմեր: Միաժամանակ հայտնում ենք, որ Հայաստանի Հանրապետության համար ֆինանսական պարտավորություններ նախատեսելու դեպքում Նախագիծը ենթակա է վավերացման:  | Ընդունվել է ի գիտություն: |
| 3. Ֆինանսների նախարարություն | 20.04.2022թ. |
| N Ն/5-2/8259-2022 |
|  Հայաստանի Հանրապետության և Վերակառուցման և զարգացման միջազգային բանկի (ՎԶՄԲ) միջև նախատեսվող ««Կրթության բարելավման ծրագրի» լրացուցիչ ֆինանսավորում» վարկային համաձայնագրի նախագծում (այսուհետ՝ Համաձայնագիր) Հայաստանի Հանրապետության համար առկա են ֆինանսական պարտավորություններ նախատեսող դրույթներ, մասնավորապես. Համաձայնագրի Հոդված 2-ի 2.01 կետում սահմանված է, որ ՎԶՄԲ-ն համաձայնում է ՀՀ-ին տրամադրել վարկ` 22 600 000 եվրո գումարի չափով:  Վարկի մարման ժամկետը 25 տարի է, որից արտոնյալ ժամկետը` 14.5 տարի, վարկի տարեկան տոկոսադրույքը` 6-ամսյա Euribor + փոփոխական մարժա: Վարկի չմասհանված գումարի նկատմամբ հաշվարկվում է պարտավորության վճար` տարեկան 0.25% դրույքաչափով համաձայնագրի ստորագրումից 60 օր հետո, վճարվում է կիսամյակային կտրվածքով, տոկոսավճարների վճարման հետ միաժամանակ: Նախատեսվում է նաև միանվագ կոմիսիոն վճար՝ վարկի գումարի 0.25%-ի չափով, որը պետք է վճարվի ոչ ուշ քան համաձայնագրի ուժի մեջ մտնելուց 60 օրվա ընթացքում:  Այսպիսով, Հայաստանի Հանրապետությունը պարտավորվում է նշված պայմաններով և ժամկետներում սպասարկել և մարել վարկը: | Ընդունվել է ի գիտություն: |
| 4. Տարածքային կառավարման և ենթակառուցվածքների նախարարություն  | 07.04.2022թ. |
| N ԳՍ//8551-2022 |
| Հայտնում ենք, որ Հայաստանի Հանրապետության և Վերակառուցման և զարգացման միջազգային բանկի միջև նախատեսվող 25 մլն ԱՄՆ դոլար գումարի չափով ««Կրթության բարելավման ծրագրի» լրացուցիչ ֆինանսավորում» վարկային համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է ի գիտություն։ |
| 5. Կրթության, գիտության, մշակույթի և սպորտի նախարարություն | 08.04.2022թ. |
| N 01/15.1/7781-2022 |
| 1. **Համաձայնագրի Բաժին III.Վարկային միջոցների առհանում**

Առաջարկում ենք Բաժնի «A.Ընդհանուր» մասում ներկայացված Աղյուսակի «Ֆինանսավորման ենթակա ծախսերի տոկոսը» սյունակում «100%»-ը փոխարինել «80%»-ով՝ հաշվի առնելով 2014թ.-ին մեկնարկած «Կրթության բարելավում» ծրագրի վարկավորման պայմանները (80% վարկային միջոցներ / 20% համաֆինանսավորում պետական բյուջեից) և այն, որ քննարկվող նախագծով ներկայացվող Ծրագիրը վերջինի շարունակությունն է: Բացի այդ, Հայաստանի Հանրապետությանը առաջադրվող 25 մլն ԱՄՆ դոլար կազմող վարկի համար Վերակառուցման և Զարգացման Միջազգային Բանկի Ծրագրի Փաստաթղթի «ՖԻՆԱՆՍԱՎՈՐՄԱՆ ՏՎՅԱԼՆԵՐ (ԱՄՆ դոլար, մլն)» բաժնի «ԱՄՓՈՓԱԳԻՐ (Ընդհանուր ֆինանսավորում)» մասում վարկային/համաֆինանսավորում համամասնությունը նույնպես 80%/20% է: Նույն համամասնությունն է ներկայացված Ծրագրի գնումների ռազմավարական փաստաթղթի «1.Ընդհանրական տեղեկատվություն» բաժնում:1. **Համաձայնագրի «Օժանդակ համաձայնագիր (Subsidiary Agreement)» բաժին**

Անհրաժեշտ է հստակեցնել Վարկառուի և ԿՏԱԿ-ի միջև համաձայնագրի կնքման, ինչպես նաև Վարկառուի կողմից ԿՏԱԿ-ին վարկային միջոցների տրամադրման մեխանիզմները: Սյս կապակցությամբ առաջարկում ենք բաժնի 1-ին կետում ավելացնել «ԿԳՄՍՆ-ի միջոցով» բառերը:Համաձայնագրում առաջարկում ենք «հիմնանորոգում» բառի փոխարեն գրել «վերակառուցում/կառուցում» բառերը՝ հաշվի առնելով նախատեսվող աշխատանքների բնույթը, մասնավորապես ընտրված 4 ավագ դպրոցներից «Երևանի Կ. Դեմիրճյանի անվան N 139 ավագ դպրոց» ՊՈԱԿ-ի համար ՀՀ քաղաքաշինության կոմիտեի պատվիրատվությամբ ՀՀ պետական բյուջեի միջոցների հաշվին ձեռք բերված նախագծով նախատեսվում է նոր մասնաշենքերի կառուցում: | Ընդունվել է:Ընդունվել է:Չի ընդունվել:Բանակցությունների ընթացքում ՀՀ ԿԳՄՍՆ կողմից նշյալ առաջարկությունը չի բարձրացվել: |
| 6. Շրջակա միջավայրի նախարարություն | 11.04.2022թ. |
| N 1/08.6/5830-2022 |
|  Ի կատարումն վարչապետի 2022թ. ապրիլի 6-ի N02/06.5/10807 հանձնարարականի հայտնում եմ, որ շրջակա միջավայրի նախարարությունը ««Կրթության բարելավման ծրագրի» լրացուցիչ ֆինանսավորում» վարկային համաձայնագրի նախագծի վերաբերյալ դիտողություներ և առարկություններ չունի։ | Ընդունվել է ի գիտություն: |
| 7. Քաղաքաշինության կոմիտե | 11.04.2022թ. |
| N 01/02.1/3380-2022 |
|  Ի կատարումն վարչապետի 2022թ. ապրիլի 6-ի N02/06.5/10807 հանձնարարականի հայտնում եմ, որ շրջակա միջավայրի նախարարությունը ««Կրթության բարելավման ծրագրի» լրացուցիչ ֆինանսավորում» վարկային համաձայնագրի նախագծի վերաբերյալ դիտողություներ և առարկություններ չունի։ | Ընդունվել է ի գիտություն: |